Mapa de casos confirmados por COVID-19 per capita:
      > 1 caso por 1000 habitantes
      1–10 casos por 10000 habitantes
      1–10 casos por 100 000 
      1–10 casos por 1 millón
      1–10 casos per 10 millóns
      1-10 casos per 100 millóns
      Sen casos confirmados
Total de casos confirmados de COVID-19 por territorio:
      + 100,000 casos confirmados
      10000-99999
      1000–9999
      100–999
      10–99
      1–9       Sen casos confirmados
Total de mortes confirmadas totais per capita de COVID-19 por territorio:
     +100 mortes por millón de habitantes
     10–100
     1–10
     0.1–1
     0.01–0.1
     >0–0.01
     Sen casos confirmados
Neste artigo documéntase os diferentes territorios afectados e as súas respostas ao coronavirus responsable da pandemia de 2019-20 detectada por primeira volta na cidade chinesa de Wuhan.

Pandemia por territorio
-----------------------

### Casos confirmados

A 29 de marzo de 2020 existían un total de 664 695 casos confirmados, activos 493 692 e 30 847 mortes en 204 países e territorios, incluíndo cinco navíos dedicados ao turismo de cruceiros.

#### África

Na maioría dos países e territorios hai casos cofirmados, e en África faise vital a detección temperá polo precario dos sistemas de saúde do continente. A 25 de marzo había casos en todos os estados africanos, bardante Botswana, Burundi, Comores, Lesoto, Malaui, San Tomé e Príncipe, Serra Leoa e Sudán do Sur e tampouco nos non recoñecidos pola totalidade da comunidade internacional de Somalilandia e República Árabe Saharauí Democrática. Non houbo casos no territorio de Santa Helena, Ascensión e Tristan da Cunha.

#### América do Norte

Os primeiros casos en América do Norte foron nos Estados Unidos en xaneiro de 2020. Tras o 25 de marzo había casos en todos os estados, logo de confirmar casos Saint Kitts e Nevis. Non había casos nos territorios de Bonaire, Saba, Saint-Pierre-et-Miquelon e Sint Eustatius.

#### América do Sur

O primeiro caso en América do Sur foi o 26 de febreiro ao confirmar Brasil un caso en Sao Paulo. Desde entón, os gobernos de toda a rexión tomaron medidas para intentar protexer os seus cidadáns e conter a propagación de COVID-19. A 19 de marzo había casos en todos os países de América do Sur, tan só as Malvinas non tiñan casos confirmados pero si sospeitosos.

#### Asia

Unha serie de misteriosos casos de pneumonía detectáronse en decembro de 2019 en Wuhan e espalláronse polo resto da China. Posteriormente, moitos outros países asiáticos comezaron a confirmar casos, Corea do Sur, Malaisia, e Irán foron os máis afectados. A 21 de marzo, case todos os países asiáticos informaron de casos confirmados, excepto Taxiquistán e Turkmenistán, mentres que Corea do Norte e o Iemen teñen casos sospeitosos. Non se confirmaron caos nos territorios non recoñecidos internacionalmente de Abxasia, República de Artsakh, Osetia do Sur nin nos dependentes da Illa de Nadal e Cocos.

#### Europa

Os primeiros casos en Europa déronse en Francia, Alemaña e outros países cun relativamente baixo número de casos. O 21 de febreiro as autoridades sanitarias informaron dunha grande epidemia en Italia, sobre todo no norte, preto de Milán. Os casos incrementáronse rapidamente como a epidemia medraba por toda Europa. Tras Montenegro informar do seu primeiro caso o 17 de marzo xa todos os estados europeos tiñan casos. Outros territorios sen carácter estatal deron a coñecer casos posteriormente, a Illa de Man informou do seu primeiro caso o 19 de marzo, o estado non recoñecido internacionalmente de Transnistria o 21 de marzo e as Illas Åland o 22 de marzo. Non se informaron de casos en Svalbard, Alderney, Sark e as autoproclamdas repúblicas de Luhansk e Donetsk. A OMS declarou Europa como o novo centro do virus despois de mellorar a situación na China. A 24 de marzo había 200.000 casos confirmados e 10 400 mortes en Europa; fóra destes 64 000 casos e 6100 mortos foron en Italia.

#### Oceanía

Confirmáronse casos en Australia, Illa de Pascua, Fidxi, Polinesia Francesa, Guam, Nova Caledonia, Nova Celandia e Papúa Nova Guinea. O primeiro caso confirmado foi en Melbourne o 25 de xaneiro. Moitas pequenas illas do Pacífico intentaron evitar a chegada da pandemia pechando as súas fronteiras. Non se informou de casos en Kiribati, Illas Marshall, Estados Federados de Micronesia, Nauru, Palau, Samoa, Illas Salomón, Tonga, Tuvalu, e Vanuatu nin nos estados asociados de Cook e Niue. Tampouco hai casos confirmados na Rexión Autónoma de Bougainville, Norfolk, Wallis e Futuna, Tokelau, Pitcairn, Samoa Americana nin nas Marianas do Norte.

#### Cruceiros

A epidemia espallouse por varios navíos dedicados a cruceiros: *Diamond Princess* *Grand Princess*, *World Dream*, *MS Westerdam* e o *MS Braemar*.
Os operadores de cruceiros comezaron a cancelar ou mudar os seus itinerarios ao aplicar diversos países restriccións nas viaxes para evitar a propagación da enfermidade. Os portos negáronse a aceptar buques de cruceiro que viñan de portos chineses ou levaban pasaxeiros dese país.

Notas
-----

1. ↑  "Coronavirus: Could African countries cope with an outbreak?". *BBC News*. 6 de marzo de 2020.
2. ↑  "World's most vulnerable in 'third wave' for Covid-19 support, experts warn". *The Guardian*. 6 de marzo de 2020. ISSN 0261-3077.
3. ↑  "Where Is the Coronavirus in Latin America?". *as-coa.org*. 27 de marzo de 2020.
4. ↑  "27 cases of viral pneumonia reported in central China's Wuhan City". *news.cgtn.com*. Arquivado dende o orixinal o 10 de marzo de 2020. Consultado o 29 de marzo de 2020.
5. ↑  "Another 14 cases of coronavirus have been confirmed in Moldova. Total number reached 80" Arquivado 03 de abril de 2020 en Wayback Machine. a-tv.md, 19 de marzo de 2020
6. ↑  "Coronavirus Situation In The Ukraine War Rebel Donetsk People's Republic (Informa ministra de saúde da RPD Olga Dolgoshapko). PL News TODAY (en ruso). 27 de marzo de 2020".
7. ↑  "Europe 'now epicentre of coronavirus pandemic". *BBC News*. 13 de marzo de 2020.
8. ↑  "Coronavirus: Echtzeit-Karte zeigt Zahl der Infektionen in Deutschland, Europa und weltweit". *Berliner Morgenpost*. 24 de marzo de 2020.
9. ↑  "First confirmed case of novel coronavirus in Australia". *health.gov.au*. 25 de xaneiro de 2020.
10. ↑  "Thousands on cruise free to go after virus tests". *BBC News*. 10 de febreiro de 2020.
11. ↑  "Coronavirus outbreak: four cruise ship passengers test positive in UK – live news". *The Guardian*. 23 de febreiro de 2020. ISSN 0261-3077.
12. ↑  "Coronavirus still wreaking havoc on lives of Westerdam passengers despite no cases on ship". *USA Today*. 23 de febreiro de 2020.
13. ↑  "Cruise Ship Carrying Persons With Coronavirus 'Will Not Be Permitted To Dock". *The Tribune*. 13 de marzo de 2020. Arquivado dende o orixinal o 27 de marzo de 2020. Consultado o 29 de marzo de 2020.